als_Latn dik_Latn sag_Latn
Një tjetër lojë nga rrjeti i lojërave sociale Zynga posaçërisht për Facebook-un. Kjo quhet Empires & Allies me strategji dhe me luftime. Luftë në grup? Përleshje sociale? Përplasje kolektive? Çfarëdo që funksionon. Sot aktivizohet dhe duket se do të ketë faqen e saj zyrtare në Facebook.
“Ndërtoni ushtrinë tuaj, luftoni me miq, drejtoni perandorinë” – ky është trejleri zyrtar i lojës.
Studioja e Zynga-s me qendër në Los Anxhelos e krijoi këtë lojë vitin e kaluar. Kjo lojë e vë theksin te një zinxhir ishujsh, ndoshta krahasimet me Advance Wars (Nintendo DS) janë më të përshtatshme. Zynga pretendon se përfshin më tepër veçori sociale se çdo lojë tjetër e kompanisë.
Disa nga karakteristikat e lojës janë rekrutimi i miqve të tjerë (duhet të jenë në linjë – loja luhet në kohë reale) për të luftuar me të tjerët. Perandorinë e financoni duke mbledhur qiranë e kasolleve, shtëpive dhe ndërtesave të ngjashme. Do të bashkëpunoni me një konsulent kompjuteri, i cili/e cila do t’ju mësojë çfarë është çfarë. Bën betejë me njësi tokësore, detare dhe ajrore, duke zgjedhur ose për të punuar përkrah miqve tuaj, ose kundër tyre. Nëse zgjedh të parën, mund të ruash perandorinë, sipas stilit FarmVille.
“Empires & Allies është një strategji luftuese për rrjete sociale,’ tha Amer Ajami, producenti ekzekutiv i lojës. “Jemi të përqendruar në sjelljen e një forme të re zbavitjeje për lojtarët tanë dhe një lojë strategjike është padyshim e rëndësishme.”
Loja do të lëshohet njëkohësisht sot në të gjithë botën në anglisht, frëngjisht, italisht, gjermanisht, spanjisht, portugalisht, turqisht, kinezçe dhe norvegjisht.
(Herë të lexuara: 248)
als_Latn als_Latn als_Latn als_Latn als_Latn als_Latn als_Latn